Suchinthana/ta-wikipedia huggingface dataset:
பெ. சு. மணி

பெ. சு. மணி (Pe. Su. Mani; நவம்பர் 2, 1933 – ஏப்ரல் 27, 2021) தமிழக எழுத்தாளரும், தமிழறிஞரும் ஆவார். பத்தொன்பதாம் நூற்றாண்டு தமிழ்ப்பண்பாட்டு வரலாற்றை ஆய்வுசெய்து எழுதிய முதன்மையான ஆய்வாளர்களில் ஒருவர். அஞ்சல்துறை ஊழியராக பணியாற்றினார். சென்னையில் வாழ்ந்தார். மயிலை ராமகிருஷ்ண மடம், பிரம்மஞான சங்கம் ஆகியவற்றுடன் தொடர்பு கொண்டிருந்தார். எண்பதுக்கும் மேற்பட்ட ஆய்வுநூல்களை எழுதியிருக்கிறார். விவேகானந்தரின் சிகாகோ சொற்பொழிவு, வ.வே.சு.அய்யரின் கம்பராமாயணக் கட்டுரைகள் போன்ற பலநூல்களை தொகுத்து பதிப்பித்திருக்கிறார். ம.பொ.சிவஞானத்தின் தமிழரசுக் கழகத்துடன் இணைந்து செயல்பட்டிருக்கிறார். பண்பாட்டு ஆய்வாளரும் மொழிபெயர்ப்பாளருமான வெ.சாமிநாத சர்மாவின் மாணவர்.

வாழ்க்கைக் குறிப்பு
பெ. சு. மணி வட ஆற்காடு மாவட்டம், திருவண்ணாமலைக்கு அருகில் கீழ்பெண்ணாத்தூர் எனும் ஊரில் 1933 நவம்பர் 2 இல் பிராமணக் குடும்பம் ஒன்றில் சுந்தரேசன், சேதுலெட்சுமி ஆகியோருக்குப் பிறந்தார். 1950 இல் சென்னையில் மூன்றாண்டுப் படிப்பை முடித்து அஞ்சல்துறையில்  பணியில் சேர்ந்தார். ம.பொ.சி.யின் எழுத்துகளையும், பேச்சுக்களையும் கேட்கத் தொடங்கிய பெ. சு. மணி தமிழரசுக் கழகத்தின் மேற்கு மாம்பலச் செயலாளராகவும் பொறுப்பு வகித்தார். "இந்திய தேசியத்தின் தோற்றமும் வளர்ச்சியும்" என்பதே இவரது முதலாவது நூலாகும். இது 1973 இல் வெளிவந்தது. 80-இற்கும் மேற்பட்ட நூல்களை எழுதியுள்ளார். குறிப்பாக இவர் எழுதிய "நீதிக்கட்சியின் திராவிடன் நாளிதழில் - ஓர் ஆய்வு" எனும் நூல் சிறப்பாகப் பாராட்டப்பட்டது. இலங்கையின் மட்டக்களப்புக்குச் சென்று, பலநாள் தங்கி சுவாமி விபுலாநந்தரின் வாழ்வையும் பணிகளையும் வெளிப்படுத்தினார். திருவண்ணாமலை மாவட்டத்தின் விவசாய மக்கள் பிரச்சினை குறித்து விரிவான ஆய்வு அறிக்கையை முதன்முதலில் வெளியிட்டவர்.

நூல்கள் 
 இந்திய தேசியத்தின் தோற்றமும் வளர்ச்சியும்
 தமிழகத்தில் ராமகிருஷ்ண இயக்கம்
 பழந்தமிழ் இதழ்கள்
 வீரமுரசு சுப்ரமணிய சிவா
 எழுத்திடைச் செழித்த செம்மல் கா.சி.வெங்கடரமணி
 பாரதியாரின் ஞானரதம் மூலமும் ஆய்வும்
 சமூகசீர்திருத்த வரலாற்றில் பாரதியார்
 ம.பொ.சிவஞானம்- வாழ்க்கை வரலாறு
 வெ.சாமிநாத சர்மா -வாழ்க்கை வரலாறு
 ஸ்ரீசாரதா தேவி வாழ்க்கை வரலாறு
 வ.வே.சு. ஐயரின் கட்டுரைக் களஞ்சியம் [தொகுப்புநூல்] 
 வ.வே.சு. ஐயரின் கம்பராமாயணக் கட்டுரைகள் [தொகுப்புநூல்]
 விவேகானந்தரின் சிகாகோ சொற்பொழிவுகள் [பதிப்பு]
 சுவாமி விபுலானந்தரின் தலையங்க இலக்கியம் [பதிப்பு]

விருது
 பாரதி விருது. 2001. தமிழ்நாடு அரசு

மறைவு 
சென்னை, மேற்கு மாம்பலத்தில் வசித்து வந்த பெ. சு. மணி 2021 ஏப்ரல் 27 இல் உடல்நலக் குறைவால் தில்லியில் தனது 87-வது அகவையில் காலமானார்.

மேற்கோள்கள்

வெளி இணைப்புகள்
பத்து கேள்விகள் பத்து பதில்கள், பெ.சு. மணி அவர்களுடன் நேர்காணல், 29-செப்டம்பர் 2016
வ.வே.சு. ஐயர் அரசியல் - இலக்கியப் பணிகள் மின்பிரதி
1933 பிறப்புகள்
2021 இறப்புகள்
தமிழ் ஆய்வாளர்கள்
தமிழ்நாட்டுத் தமிழறிஞர்கள்
தமிழக எழுத்தாளர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
விலக்கோட்டூர்

இந்தியாவில் கேரளாவின் கண்ணூர் மாவட்டத்தில் உள்ள ஒரு சிறிய கிராமம் விலக்கோட்டூர் ஆகும். விலக்கோட்டூரில் உ.பி. மற்றும் எல்.பி பள்ளி அமைந்துள்ளது.

கோயில்கள் 
புகழ்பெற்ற விலக்கோட்டூரில் முத்தப்பன் மடபுரா, மற்றும்  மீத்தாள் ஸ்ரீ பகவதி கோயில் அமைந்துள்ளது.

கல்வி 
நாலம் முகில் விலக்கோட்டூரில் எல்.பி என்ற பெயரில் ஒரு தொடக்கப்பள்ளி உள்ளது.

ஸ்ரீகிருஷ்ணா விலாசம் எல்பி பள்ளி மற்றும் விலக்கோட்டூர் உ.பி. பள்ளி.

மசூதிகள் 
விலக்கோட்டூர் ஜுமுவா மஸ்ஜித் என்ற ஜுமுவா மஸ்ஜ்தும் உள்ளது. விலக்கோட்டூர் ஜுமுவா மஸ்ஜித் கமிட்டியால் கட்டுப்படுத்தப்படும் ஒரு மதரஸா (1 ஆம் வகுப்பு முதல் 10 ஆம் வகுப்பு வரை) உள்ளது.

குனில் ஜுமுவா மஸ்ஜித் மற்றும் குவ்வத்துல் இஸ்லாம் மதரஸாவும் அங்கு உள்ளனர். இது டிரான்ஸ்ஃபார்மரின் அருகில் சாலையோரத்தில் (துவக்கன்னு - விலக்கோட்டூர் சாலை) அமைந்துள்ளது.

போக்குவரத்து 
தேசிய நெடுஞ்சாலை தலசேரி நகரம் வழியாக செல்கிறது. கோவா மற்றும் மும்பையை வடக்குப் பகுதியிலும், கொச்சின் மற்றும் திருவனந்தபுரத்தை தெற்குப் பகுதியிலும் அணுகலாம். இரிட்டியின் கிழக்கே உள்ள சாலை மைசூர் மற்றும் பெங்களூருடன் இணைகிறது. அருகிலுள்ள ரயில் நிலையம் மங்களூர்- பாலக்காடு பாதையில் உள்ள தலசேரி ஆகும். இந்தியாவின் இணையத்தில் முன்கூட்டியே முன்பதிவு செய்வதற்கு ஏற்றவாறு  கிட்டத்தட்ட அனைத்து பகுதிகளுக்கும் ரயில்கள் கிடைக்கின்றன. அதே போலவேமங்களூர் மற்றும் காலிகட் பகுதிகளிலும் விமான நிலையங்கள் உள்ளன. இவை இரண்டும் சர்வதேச விமான நிலையங்கள் ஆனால் நேரடி விமானங்கள் மத்திய கிழக்கு நாடுகளுக்கு மட்டுமே கிடைக்கின்றன.

குறிப்புகள்

மேற்கோள்கள்

தலசேரி அருகிலுள்ள கிராமங்கள்
சனத்சுஜாதீயம்

சனத்சுஜாதீயம் (Sānatsujātiya) வேதவியாசர் எழுதிய மகாபாரதம் இதிகாசத்தின் குருச்சேத்திரப் போருக்கு முன்னர் வரும் உத்யோக பருவத்தில், அத்தியாயம் 41 முதல் 46 வரை, விதுரனின் வேண்டுதலுக்கு இணங்க சனத்குமாரர் என்ற முனிவர் திருதராட்டிரனுக்கு  ஆத்ம அல்லது  பிரம்ம வித்தையை உபதேசிப்பதையே சனத்சுஜாதீயம் என்பர். சனத்ஜாதீயத்திற்கு ஆதி சங்கரர் விளக்க உரை எழுதியுள்ளார். காசிநாத் திரியம்பக் தெலாங்  என்ற சமசுகிருத அறிஞர் சனத்சுஜாதீயத்தை ஆங்கில மொழியில் மொழிபெயர்த்துள்ளார்.

சனத்சுஜாதீயத்தின் மையக் கருத்து, குருச்சேத்திரப் போரினால் தன் மகன்களான கௌரவர்களுக்கு இறப்பு ஏற்படும் என அஞ்சிய திருதராட்டினுக்கு, சனத்குமாரர் உடல் மித்தியா (நிகழ்காலத்தில் மட்டும் காட்சியளிப்பது) என்றும், ஆன்மா மட்டுமே நித்தியம் (முக்காலத்திலும் இருப்பது) என்று உபதேசிப்பதன் மூலம் மரணம் உடலுக்கு மட்டுமே, ஆன்மாவுக்கு அல்ல என தெளிவு படுத்துகிறார்.

மேற்கோள்கள்

வெளி இணைப்புகள்
The Bhagvadgita with the Sanatsugatiya and Anugita Vol.8, The Sacred Books of the East. Translated by Kashinath Trimbak Telang (full text online)
Müller's Introduction (p. 135), and related translation (p. 149) of Sanatsujatiya  (partially online)
S. N. Sastri's translation of the Sanatsugatiya   (online). Includes romanised Sanskrit based on ITRANS, plus commentary "Based on the bhAshya of SrI Sankara bhagavatpAda" (accessed 22 March 2010).
Parallel Sanskrit and Romanized Sanskrit, freely viewable at sacred.texts.com – Book 5, chapter: 41, 42, 43, 44, 45

இந்து மெய்யியல் கருத்துருக்கள்
இந்து சமய நூல்கள்
மகாபாரதம்
சமசுகிருத நூல்கள்
இந்திய மெய்யியல்
டி. சி. வடிவேலு நாயகர்

டி. சி. வடிவேலு நாயகர் (T. C. Vadivelu Nayakar,T.C.Vadivelu nayagar,T.C.Vadivelu Naicker  T.C.V.Naicker ,டி.சி.வடிவேலு நாய்க்கர், டி.சி.வடிவேலு நாயக்கர்)  என்பவர் பழம்பெரும் நாடகக் கலைஞரும், நாடகாசிரியரும், தமிழ்த் திரைப்பட இயக்குநரும் ஆவார்.

பணியாற்றிய திரைப்படங்கள் 
இவர் 1933களிலும், 1940களிலும் பல திரைப்படங்களில் பணியாற்றியுள்ளார்.

 காலவரிஷி அல்லது சித்ரசேனன் உபாக்யானம்– 1932 (இயக்கம், சர்வோத்தம் பதாமியுடன் இணைந்து).
 ராஜா ஹரிச்சந்திரா - 1932 (இயக்கம், சர்வோத்தம் பதாமியுடன் இணைந்து).
 பிரகலாதன் – 1933 (எழுத்து, இயக்கம்)
 சக்குபாய் – 1934 (வசனம், பாடல்கள்)
 ரத்னாவளி – 1935 (திரைக்கதை, வசனம், மற்றும் இயக்கம் ஏ. நாராயணனுடன் இணைந்து)
 பட்டினத்தார் – 1936 (திரைக்கதை, வசனம், இயக்கம்)
 மீராபாய் – (திரைக்கதை, வசனம், மற்றும் இயக்கம் ஏ. நாராயணனுடன் இணைந்து)
 விராட பருவம் (இயக்கம் ஏ. நாராயணனுடன் இணைந்து)
 விஸ்வாமித்ரா – 1936 (கதை)
 கவிரத்ன காளிதாஸ் – 1937 (இயக்கம்)
 ஸ்ரீ கிருஷ்ண துலாபாரம் – 1937 (வசனம்)
 விக்ரம ஸ்த்ரீ  சாகசம் &  நவீன ஸ்த்ரீ சாகசம் – 1937 (இயக்கம்)
 பிரகலாதா – 1939 (திரைக்கதை)
 ரம்பையின் காதல் – 1939 (வசனம், இயக்கம் பி. என். ராவ் உடன் இணைந்து)
 சதி முரளி - 1939 (1940 – கதை, வசனம், இயக்கம் பி. என். ராவ் உடன் இணைந்து) 
 சாவித்திரி- 1941 (வசனம்)
 ஆர்யமாலா -1941 (வசனம்)
 ஹரிச்சந்திரா - 1944 (வசனம்)
 ஜகதலப்பிரதாபன் – 1944 (வசனம்)
 புலந்திரன் – 1946 (கதை, திரைக்கதை, வசனம் மற்றும் இயக்கம்- ராமகிருஷ்ணனுடன் இணைந்து)  படம் முடிவடையவில்லை.வெளிவரவில்லை))
 துளசி ஜலந்தர் - 1947 (கதை, வசனம்)

மேற்கோள்கள் 

பேசும்பட முதல்வர் ( டி.சி.வடிவேலு நாயகர்)- ச.முத்துவேல் மின்னங்காடி பதிப்பகம்.

https://www.amazon.in/%E0%AE%AA%E0%AF%87%E0%AE%9A%E0%AF%81%E0%AE%AE%E0%AF%8D%E0%AE%AA%E0%AE%9F-%E0%AE%AE%E0%AF%81%E0%AE%A4%E0%AE%B2%E0%AF%8D%E0%AE%B5%E0%AE%B0%E0%AF%8D-%E0%AE%9F%E0%AE%BF-%E0%AE%9A%E0%AE%BF-%E0%AE%B5%E0%AE%9F%E0%AE%BF%E0%AE%B5%E0%AF%87%E0%AE%B2%E0%AF%81-%E0%AE%A8%E0%AE%BE%E0%AE%AF%E0%AE%95%E0%AE%B0%E0%AF%8D-Tamil-ebook/dp/B09Y1LNYD5/ref=sr_1_1?crid=36UB1TV9OSVAA&keywords=%E0%AE%AA%E0%AF%87%E0%AE%9A%E0%AF%81%E0%AE%AE%E0%AF%8D%E0%AE%AA%E0%AE%9F+%E0%AE%AE%E0%AF%81%E0%AE%A4%E0%AE%B2%E0%AF%8D%E0%AE%B5%E0%AE%B0%E0%AF%8D&qid=1651162356&sprefix=%E0%AE%AA%E0%AF%87%E0%AE%9A%E0%AF%81%E0%AE%AE%E0%AF%8D%E0%AE%AA%E0%AE%9F+%E0%AE%AE%E0%AF%81%E0%AE%A4%E0%AE%B2%E0%AF%8D%E0%AE%B5%E0%AE%B0%E0%AF%8D%2Caps%2C832&sr=8-1

தமிழ்த் திரைப்பட இயக்குநர்கள்
அலோர் பொங்சு

அலோர் பொங்சு (ஆங்கிலம்: Alor Pongsu; மலாய்: Alor Pongsu) மலேசியா, பேராக் மாநிலத்தில், கிரியான் மாவட்டத்தில் உள்ள ஒரு சிறு நகரம். பாகன் செராய் நகரத்தில் இருந்து 8 கி.மீ.; பினாங்கு பெருநகரத்தில் இருந்து 63 கி.மீ. தொலைவில் அமைந்து உள்ளது.

இந்த நகரம் அண்மைய காலங்களில் மிகத் துரிதமான வளர்ச்சி பெற்று வருகிறது. கிரியான் நெல் அறுவடைத் திட்டத்தின் கீழ், அலோர் பொங்சு நகரம் ஒரு முக்கியமான நெல் சேகரிப்பு மையமாகவும் விளங்கி வருகிறது.

பொது

கிரியான் நீர்ப் பாசனத் திட்டத்தின் கீழ் (Kerian Irrigation Scheme) அலோர் பொங்சு சுற்று வட்டாரங்களில் அதிக அளவில் நெல் பயிர் செய்யப் படுகிறது. கிரியான் நீர்ப் பாசனத் திட்டம் என்பது மலேசியாவில் மிகப் பழைமையான நீர்ப் பாசனத் திட்டம் ஆகும்.

அலோர் பொங்சு தமிழர்கள்

1900-ஆம் ஆண்டுகளில் அலோர் பொங்சு நகரத்திற்கு அருகில் நிறைய ரப்பர் தோட்டங்கள் இருந்தன. அந்தத் தோட்டங்களில் தமிழர்கள் கணிசமான அளவில் தொழில் புரிந்தார்கள். அலோர் பொங்சு தோட்டம் (Alor Pongsu Rubber Estate); ஐசெங் தோட்டம் (Isseng Rubber Estate) ஆகியவை குறிப்பிடத் தக்க தோட்டங்களாகும்.

1898-ஆம் ஆண்டில் ஐசெங் தோட்டத்தில் மட்டும் 150 தமிழர்கள் வாழ்ந்து இருப்பதாக வரலாற்றுக் குறிப்புகள் சான்று பகிர்கின்றன. 1980-ஆம் ஆண்டுகளில் உருவான ரப்பர் தோட்டத் துண்டாடல்களினால் தமிழர்களின் எண்ணிக்கை வெகுவாகக் குறைந்து விட்டது.

அலோர் பொங்சு பிரியா தோட்டத் தமிழ்ப்பள்ளி

1940-ஆம் ஆண்டுகளில் இங்கு ஒரு தமிழ்ப்பள்ளி இருந்துள்ளது. முதலாம் இரன்டாம் வகுப்புகளில் 26 மாணவர்களைக் கொண்டு தொடங்கப்பட்டு உள்ளது. திரு.இரா.தண்ணீர்மலை என்பவர் தலைமையாசிரியராகச் சேவை செய்து உள்ளார்.

இப்பள்ளி 1941-ஆம் ஆண்டு வரை அலோர் பொங்சு பிரியா தோட்டத் தமிழ்ப்பள்ளி (Alor Pongsu Briah Estate Tamil School) எனும் பெயரில் இயங்கி வந்துள்ளது. இப்போது அந்தப் பள்ளியின் பெயர் ஆறுமுகம் பிள்ளை தமிழ்ப்பள்ளி என மாற்றம் கன்டுள்ளது.

மேற்கோள்கள்

வெளி இணைப்புகள்

மலேசிய நகரங்கள்
பேராக் நகரங்கள்
ஒரே கடல் (திரைப்படம்)

ஒரே கடல் (Ore Kadal) இது 2007 ஆண்டு மலையாள மொழியில் வெளிவந்த திரைப்படம் ஆகும். இப்படத்தின் கதையை எழுதி இயக்கியவர் ஜியாம பிரசாத் என்பவர் ஆவர். இப்படத்திற்கு சிறந்த இசையமைப்பாளர் விருதை ஓசப்பச்சன் என்பவர் பெற்றார். இப்படம் இந்திய சர்வதேச திரைப்பட விழாவில் திரையிடப்பட்டது. இப்படத்தின் கதைக்கரு வங்காள மொழி எழுத்தாளர் சுனில் கங்கோபாத்யாயா என்பவர் எழுதிய கதையிலிருந்து எடுக்கப்பட்டதாகும்.

கதை 
52 வயதுடைய விருதுபெற்ற எழுத்தாளரான நாதன் (மம்மூட்டி) என்பவர் அனைத்து கெட்ட பழக்கங்களையும் கொண்டவராக, கல்யாணமே செய்துகொள்ளாதவறாக வாழ்ந்துவரும் குடியிருப்பில் வேலைதேடும் கணவனான ஜெயகுமர் (நரேன்) என்பவரின் மனைவி தீப்தி (மீரா ஜாஸ்மின்) ஒரு குழந்தையுடன் வாழுகிறாள். தன் கணவனுக்கு வேலை வாங்கித்தரும்படி நாதனிடம் தீப்தி கேட்கிறாள் அவனும் வேலை வாங்கித்தருகிறார். அந்த நட்பில் தீப்தி நாதனின் வேட்டிற்குச் சென்று தனக்கும் வேலைவாங்கித்தரும்படி காட்கிறாள். அபோது இருவருக்குள்ளும் ஏற்பட்ட மன சலனத்தால் இருவரும் சேர்ந்து விடுகிறார்கள். இதன் காரணமாக அவளுக்கு ஒரு பெண் குழந்தை பிறக்கிறது. அதன் பின் அவள் மனநிலை சரியில்லாதவளாக மாறி பின்னர் சிகிச்சைக்குப்பின் வீடு திரும்புகிறாள். தன்னால் நாதனின் நினைவை மனதிலிருந்து அழிக்க முடியாத தீப்தி அவனிடமே வந்து சேர்ந்துவிடுகிறாள்.

கதை மாந்தர்கள் 
 மம்மூட்டி - மருத்துவர் எஸ். ஆர். நாதன் 
 மீரா ஜாஸ்மின் - தீப்தி
 நரேன் - ஜெயக்குமார் 
 ரம்யா கிருஷ்ணன் - 
 சிந்து ஷியாம்

வெளியீடு 
2007ஆம் ஆண்டு அகத்து  மாதம் 27 ஆம் தேதி இத்திரைப்படம் திரையரங்குகளில் வெளியானது.

மேற்கோள்கள் 

2007 மலையாளத் திரைப்படங்கள்
இந்திய மலையாளத் திரைப்படங்கள்
இந்திய புவிசார் குறியீடுகள் பட்டியல்

புவியியல் சார்ந்த குறியீடு (ஜிஐ) என்பது ஒரு குறிப்பிட்ட புவியியல் இருப்பிடம் அல்லது தோற்றத்துடன் (எ.கா., ஒரு நகரம், பகுதி அல்லது நாடு) ஒத்திருக்கும் சில தயாரிப்புகளில் பயன்படுத்தப்படும் பெயர் அல்லது அடையாளம் ஆகும். உலக வர்த்தக அமைப்பின் (WTO) உறுப்பினரான இந்தியா, புவியியல் பொருட்களின் அடையாளங்கள் (பதிவு மற்றும் பாதுகாப்பு) சட்டம் 1999ஐ இயற்றியது. இச்சட்டம் செப்டம்பர் 15, 2003 முதல் நடைமுறைக்கு வந்துள்ளது. அறிவுசார் சொத்துரிமை (டிரிப்ஸ்) ஒப்பந்தத்தின் வர்த்தக தொடர்பான அம்சங்களுக்கான உலக வர்த்தக அமைப்பின் ஒப்பந்தத்தின் பிரிவு 22 (1)இன் கீழ் புவிசார் குறியீடுகள் வரையறுக்கப்பட்டுள்ளன. "ஒரு உறுப்பினரின் பிரதேசத்தில் அல்லது ஒரு பிராந்தியத்தில் அல்லது ஒரு வட்டாரத்தில் தோன்றியதாக அடையாளம் காணப்படும் பொருட்கள்/அறிகுறிகள் அந்த பிராந்தியத்தில், பெற்ற தரம், நற்பெயர் அல்லது சிறப்பியல்பு அதன் புவியியல் தோற்றத்தின் அடிப்படையில் காரணமாக அமைகின்றன."

அங்கீகரிக்கப்பட்ட பயனர்களாக பதிவுசெய்யப்பட்டவர்களைத் தவிர வேறு யாரும் (அல்லது புவியியல் எல்லைக்குள் வசிப்பவர்கள்) பிரபலமான தயாரிப்பு பெயரைப் பயன்படுத்த அனுமதியில்லை என்பதை ஜிஐ குறிச்சொல் உறுதி செய்கிறது. டார்ஜீலிங் தேயிலை – 2005இல் இந்தியாவில் முதல் புவியியல் சார்ந்த குறியீடு பெற்ற பொருளாகும். பிற கீழே பட்டியலிடப்பட்டுள்ளன.

பதிவு செய்யப்பட்ட புவியியல் அறிகுறிகள் 
இந்தியாவில் பதிவுசெய்யப்பட்ட புவியியல் அறிகுறிகளின் பட்டியல் பின்வருமாறு:

மேற்கோள்கள் 

இந்திய புவிசார் குறியீடுகள்
கூத்தூர் ராமகிருஷ்ணன் சீனிவாசன்

கூத்தூர் ராமகிருஷ்ணன் சீனிவாசன் (1910-1992) ஓர் இந்திய தொல்பொருள் ஆராய்ச்சியாளர், வரலாற்றாசிரியர் மற்றும் இந்திய வரலாறு மற்றும் கலாச்சாரம் குறித்த பல புத்தகங்களை எழுதியவர். மாமல்லபுரத்தின் குகைக் கோயில்களில் தொல்பொருள் பணிகளுக்காக இவர் மிகவும் பிரபலமானவர். இந்திய அரசு இவருக்கு 1991ல் மூன்றாவது மிக உயர்ந்த விருதான பத்ம பூஷண் விருதை வழங்கியது.

சுயசரிதை 

கே.ஆர்.சீனிவாசன் 1910இல் தென்னிந்திய மாநிலமான தமிழ்நாட்டின் திருச்சிராப்பள்ளி என்ற கோயில் நகரத்தில் பிறந்தார். தாவரவியலை பாடமாகத் தேர்ந்தெடுத்த இவர் சென்னை மாநிலக் கல்லூரியில் இளங்கலை பட்டம் பெற்ற  பின்னர் சென்னை பல்கலைக்கழகத்தில்  முதுகலை பட்டம் பெற்றார். பிறகு திருச்சி புனித வளனார் கல்லூரியில் தாவரவியல் விரிவுரையாளராக தனது வாழ்க்கையைத் தொடங்கினார். இவரது மூத்த சகோதரர் கே.ஆர்.வெங்கடராமன் ஒரு பிரபல வரலாற்றாசிரியர். மூத்த சகோதரரின் புதுக்கோட்டை பற்றிய ஆய்வுகள் இளம் சீனிவாசனை தொல்பொருள் ஆராய்ச்சிப்பணியில் இணைய  ஊக்கப்படுத்தியது. 1936ஆம் ஆண்டில், புதுக்கோட்டை அருங்காட்சியகத்தின் கண்காணிப்பாளராக சேர்ந்தார். பின்னர், இந்த அருங்காட்சியகம் இந்திய தொல்பொருள் ஆய்வு மையத்தால் கையகப்படுத்தப்பட்டு, அரசாங்க அருங்காட்சியகம், புதுக்கோட்டை என மறுபெயரிடப்பட்டது. 1968 ஆம் ஆண்டில் அதிகாரப்பூர்வமாக ஓய்வு பெறும் வரை இதன் துணை இயக்குநராக சேவையில் தொடர்ந்தார்.

சீனிவாசன் தனது சேவையின் போது, புதுச்சேரி, ஆந்திரா மற்றும் தமிழ்நாட்டில் பல தொல்பொருள் ஆய்வுப்பணிகளை மேற்கொண்டார். இவற்றில் குறிப்பிடத்தக்கவை மாமல்லபுரத்தின் குகைக் கோயில்களில் இவர் செய்த பணிகள். பல்லவ காலத்திலிருந்த கோயில்களை ஆவணப்படுத்திய இவர், தென்னிந்தியாவின் கோயில்கள் என்ற புகழ்ப்பெற்ற புத்தகத்தை வெளியிட்டார். இந்த புத்தகம் இந்தி மற்றும் தமிழ் மொழிகளில் மொழிபெயர்க்கப்பட்டுள்ளது. கல்வி ஆய்வுகளுக்கான பரிந்துரைக்கப்பட்ட புத்தகம்  இது. மாமல்லபுரத்தில் தனது படைப்புகளை அடிப்படையாகக் கொண்டு பல்லவர்களின் குகைக் கோயில்கள் என்ற மற்றொரு புத்தகத்தையும் வெளியிட்டார். இந்த ஆராய்ச்சியின் போது, கோயில் ஒன்றில் 81 பரதநாட்டிய கரணங்களை சித்தரிக்கும் ஒரு மறைக்கப்பட்ட சிற்பத்தொகுதியை இவர் கண்டுபிடித்தார். பின்னர் இவர் இந்தோனேசியாவின் ஜாவா தீவில் உள்ள போரோபுதூரில் புத்தர் சிலைகளைப் ஆய்வு செய்தார். போரோபுதூர் புத்தரைப் பற்றிய இவரது ஆய்வுகள் புத்தரின் கதை என்ற புத்தகமாக ஆவணப்படுத்தப்பட்டுள்ளது. இந்த புத்தகம் தமிழ்நாட்டின் மேல்நிலைப் பள்ளி பாடத்திட்டத்தின் ஒரு பகுதியாகும். ஹரப்பன் மற்றும் வேத கலாச்சாரங்கள்  மற்றும் வித்யாரண்யாவின் வயது ஆகியவை இவரது மற்ற இரண்டு புத்தகங்கள்.

பிரபல இந்திய பரதநாட்டிய நடனக் கலைஞரான பத்மா சுப்ரமண்யத்தை சீனிவாசன் தனது கரணங்களைப் பற்றிய முனைவர் பட்ட ஆய்வில் வழிநடத்தினார். ஓய்வுக்குப் பிறகு, இவர் மீண்டும் தனது சொந்த ஊரான திருச்சிக்குச் சென்றார், இங்கு இவர் 1992ல் தனது 82 வயதில் இறந்தார்.

விருதுகள் மற்றும் கௌரவங்கள் 
சீனிவாசன் இறப்பதற்கு ஒரு வருடம் முன்னதாக 1991ஆம் ஆண்டில் இந்தியாவின் மூன்றாவது மிக உயர்ந்த  குடிமை விருதான பத்ம பூசண் விருதை இந்திய அரசு வழங்கி கௌரவித்தது. இவரது நூற்றாண்டு விழா 2011ஆம் ஆண்டில் இந்திய தொல்பொருள் ஆய்வுத் துறையால் அனுசரிக்கப்பட்டது.

நூலியல்

மேலும் காண்க 
மாமல்லபுர மரபுச்சின்னங்கள்

மேற்கோள்கள்

வெளி இணைப்புகள் 

 

பத்ம பூசண் விருது பெற்றவர்கள்
1910 பிறப்புகள்
1992 இறப்புகள்
இந்திய வரலாற்றாளர்கள்
இந்தியத் தொல்லியலாளர்கள்
திருச்சிராப்பள்ளி எழுத்தாளர்கள்
திருச்சி மக்கள்
மாநிலக் கல்லூரி மேனாள் மாணவர்கள்
ஐசக் தாமஸ் கொட்டுகப்பள்ளி

ஐசக் தாமஸ் கொட்டுகப்பள்ளி ( c. 1948  - 18 பிப்ரவரி 2021  ) என்பவர் ஓர் இந்திய திரைப்பட  இசையமைப்பாளர் ஆவார். இவர் இசை அமைப்பாளர் மற்றும் திரைக்கதை எழுத்தாளராக, முதன்மையாக மலையாளம், கன்னடம், இந்தி படங்களில் பணியாற்றியுள்ளார். இவர் பல ஆங்கில ஆவணப்படங்கள் மற்றும் விளம்பரங்களுக்கு இசை அமைத்துள்ளார்.

கிரிஷ் காசரவள்ளி இயக்கி தேசிய விருது பெற்ற கன்னடத் திரைப்படமான தாயி சாஹீப (1997) மூலம் ஐசக் திரைப்படத் துறையில் இசையமைப்பாளராக அறிமுகமானார். ஆதாமிண்டெ மகன் அபூ (2010) திரைப்படத்தில் இவரது பின்னணி இசைக்காக,  58 வது தேசிய திரைப்பட விருதுகளில் சிறந்த இசை அமைப்பாளர் விருதை வென்றார். இது தவிர, பல்வேறு மலையாள படங்களில் இசையமைத்தற்காக  ஐந்து முறை கேரள மாநில திரைப்பட விருதுகளை வென்றார்.

ஆரம்ப கால வாழ்க்கை 
ஐசக் முன்னாள் நாடாளுமன்ற உறுப்பினர் ஜார்ஜ் தாமஸ் கொட்டுகப்பள்ளியின் மகனும், கேரளத்தின் பாலாவின் கொட்டுகப்பள்ளி குடும்ப உறுப்பினருமாவார். இவரது குழந்தை பருவத்திலிருந்தே கலை மற்றும் இசையில் ஈடுபாட்டுடன் இயங்கிவந்தார். பிஷப் காட்டன் பாய்ஸ் பள்ளியில் தனது பள்ளிப் படிப்பைச் மேற்கொண்டார். சி. ராமச்சந்திரா, பாம்பே ரவி, மதன் மோகன், எஸ். டி. பர்மன் போன்ற இசையமைப்பாளர்களின் படைப்புகள் மீதான இவரது மோகமே இவரை இசையமைப்பை நோக்கி உந்தியது. இவர் பாலே மற்றும் ஓபராக்களில் ஆர்வம் கொண்டிருந்தார், மேலும் திரைக்கதைகளையும் எழுதத் தொடங்கினார். சென்னை கிறித்துவக் கல்லூரியில் பட்டம் பெற்றார். பின்னர்  புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் (எஃப்.டி.ஐ.ஐ)  சேர முடிவு செய்தார். திரைப்பட இயக்கம் மற்றும் திரைக்கதை எழுத்தில் முதுகலை பட்டயப் படிப்பை முடித்தார். பின்னர்,  அதற்குப் பின்னர் ஜி அரவிந்தனிடம் தம்பு (1978), கும்மட்டி (1979), எஸ்தப்பன் (1980) போன்ற படங்களில் உதவியாளராக பணியாற்றினார்.

தொழில் 
ஐசக் 1997 இல் வெளியான கன்னடத் திரைப்படமான தாயி சஹீபா படத்திற்கு இசையமைத்தார். இந்த படம் விமர்சகர்களால் நல்ல வரவேற்பைப் பெற்றது. மேலும் இசையும் பாராட்டப்பட்டது. இயக்குநர் கிரிஷ் காசரவள்ளியுடன் ஐசக் நீண்டகாலம் இணைந்து பணியாற்ற இது வழி வகுத்தது. அடுத்தடுத காசரவள்ளியின் படங்களான கிரௌரியா (1996), த்வீப (2002), நயீ நெரலு (2006), குலாபி டாக்கீஸ் (2008) போன்ற படங்களுக்கு இசை அமைத்தார்.

மலையாளத்தில், மார்கம், சஞ்சாரம், குட்டி ஸ்ராங்க், புண்யம் அஹம், ஆதாமிண்டெ மகன் அபூ போன்ற பல படங்களுக்கு இசையமைத்தார், மேலும் இவருக்கு கேரள மாநில விருதுகள் மற்றும் தேசிய திரைப்பட விருதுகள் கிடைத்தன.  1: 1.6 ஆன் ஓட் டு லாஸ்ட் லவ் (2004) படத்திற்கு இவர் அமைத்த இசையானது இந்திய சர்வதேச திரைப்பட விழா பனோரமாவில் பாராட்டப்பட்டது.

இசைத்தொகுப்பு தரவுத்திரட்டு

விருதுகள் மற்றும் பரிந்துரைகள்

குறிப்புகள்

வெளி இணைப்புகள் 

 
 அவரது வரவுக்கு பல அடையாளங்கள் [ <span title="Dead link since April 2021">இறந்த இணைப்பு</span> ]

2021 இறப்புகள்
கேரள மாநில திரைப்பட விருது வென்றவர்கள்
மலையாளத் திரைப்பட இசையமைப்பாளர்கள்
கன்னடத் திரைப்பட இசையமைப்பாளர்கள்
சுங்கை

சுங்கை (ஆங்கிலம்: Sungkai; மலாய்: Sungkai; சீனம்: 打扪) என்பது மலேசியா, பேராக், பத்தாங் பாடாங் மாவட்டத்தில் அமைந்து உள்ள ஒரு சிறுநகரம். ஈப்போ கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது. 

வடக்கே பீடோர் நகரம். தெற்கே துரோலாக், பீக்காம், சிலிம் ரீவர், தஞ்சோங் மாலிம் நகரங்கள். கிழக்கே சங்காட் ஜோங், தெலுக் இந்தான் நகரங்கள் உள்ளன. ஈப்போ மாநகரத்தில் இருந்து 69 கி.மீ.; பீடோர் நகரத்தில் இருந்து 11 கி.மீ.; தொலைவில் சுங்கை நகரம் அமைந்து உள்ளது.

வரலாறு 

இந்தப் பகுதியின் காட்டுக்குள் செசுங்கை (Sesungkai) எனும் மரங்கள் நிறைந்து உள்ளன. அந்த மரத்தின் பெயரில் இருந்து இந்த இடத்திற்கு சுங்கை எனும் பெயர் வந்து இருக்கலாம் என்று அறியப் படுகிறது. இந்த நகரம் 1800-ஆம் ஆண்டுகளில் தோற்றுவிக்கப் பட்டதாக வரலாற்றுச் சான்றுகள் கிடைத்து உள்ளன.

சுங்கை வட்டாரத்தில் உள்ள தமிழ்ப்பள்ளிகள்

 சுங்கை தோட்டத் தமிழ்ப்பள்ளி (SJKT Ladang Sungkai)  52 மாணவர்கள்: பெண்கள் 32; ஆண்கள் 20. ஆசிரியர்கள் 7.

 சுங்கை தமிழ்ப்பள்ளி (SJKT Sungkai)  141 மாணவர்கள்: பெண்கள் 75; ஆண்கள் 66.

 பீக்காம் தோட்டத் தமிழ்ப்பள்ளி (SJKT Ladang Bikam)  22 மாணவர்கள்: பெண்கள் 16; ஆண்கள் 6.

 சுங்கை குருயீட் தோட்டத் தமிழ்ப்பள்ளி (SJKT Ladang Sungai Kruit)  20 மாணவர்கள்: பெண்கள் 9; ஆண்கள் 11.

மேற்கோள்கள்

வெளி இணைப்புகள்

மலேசிய நகரங்கள்
பேராக் நகரங்கள்
சபாபதி தட்சிணாமூர்த்தி

எஸ். டி  சபா என்றும் சபா கைலாஷ்  என்றும் அறியப்படும் சபாபதி தட்சிணாமூர்த்தி (Sabapathy Dekshinamurthy) என்பவர் ஒரு இந்திய திரைப்பட இயக்குநர் ஆவார். இவர் முக்கியமாக தமிழ் திரையுலகில் பணியாற்றி வருகிறார்.

தொழில் 
சபாபதி தட்சிணாமூர்த்தி எம்.ஜி.ஆர் அரசு திரைப்பட மற்றும் தொலைக்காட்சி பயிற்சி நிறுவனத்தில் டி.எஃப்.டி முடித்த பின்னர் தனது தொழில் வாழ்க்கையைத் தொடங்கினார். இது முன்பு அடார் திரைப்பட நிறுவனம் என்று அழைக்கப்பட்டது. சபாபதி 1992 இல் பரதன் படத்தின் வழியாக தனது திரைப்பட வாழ்க்கையைத் தொடங்கினார். கேரளத்தில் 100 நாட்கள் ஓடிய பெருவெற்றியான முதல் தமிழ் படம் பரதன் ஆகும். அதன் பிறகு சுந்தர புருஷன், வி.ஐ.பி, புன்னகை பூவே, விமர்சன ரீதியாக பாராட்டப்பட்ட நாம் ஆகிய படங்களை இயக்கினார். சுந்தர புருஷன் தெலுங்கில் அந்தலா ராமுடு என 2006இல் மறு ஆக்கம் செய்யப்பட்டது.

2001 ஆம் ஆண்டில், ராம்கி, ரோஜா, குஷ்பூ, சங்கவி ஆகியோர் முக்கிய கதாபாத்திரங்களில் நடிக்க இரண்டு' பேர் என்ற திரைப்படத்தை உருவாக்கத் தொடங்கினர். இருப்பினும் படம் வெளியிடப்படவில்லை.

பிருத்விராஜ், ஸ்ரீகாந்த், பூமிகா சாவ்லா, மது ஷாலினி ஆகியோர் நடிக்க 2009 ஆம் ஆண்டில் மா என்ற குடும்ப நாடகத் திரைப்படத்தை தயாரிப்பதில் சபாபதி சிலகாலம் செலவிட்டார். ராமேஸ்வரத்தில்  முதல் கட்ட படப்பிடிப்புக்கு திட்டமிடப்பட்டட போதிலும், படம் நிதி சிக்கல்களினால் நிறுத்தப்பட்டது.

திரைப்படவியல்

குறிப்புகள்

வெளி இணைப்புகள் 
 

வாழும் நபர்கள்
தமிழ்த் திரைப்பட இயக்குநர்கள்
1970 பிறப்புகள்
சீன தேநீர் பட்டியல்

இது சீன தேநீர் பட்டியல் (List of Chinese teas). சீன தேநீர் என்பது தேயிலை தாவரங்களின் இலைகளிலிருந்து (கேமல்லியா சினென்சிசு ) தயாரிக்கப்படும் ஒரு பானமாகும். தேயிலையின் வகையைப் பொறுத்து பொதுவாக 60 முதல் 100 °C சூடான நீரில் தேநீர் தயாரிக்கப்படுகிறது. சீனாவில் தேயிலை இலைகள் பாரம்பரிய சீன முறைகளைப் பயன்படுத்திப் பதப்படுத்தப்படுகின்றன. சீன தேநீர் நாள் முழுவதும் குடிக்கப்படுகிறது. உணவு நேரத்தில், நீருக்கு மாற்றாக, ஆரோக்கியத்திற்காக அல்லது எளிய இன்பத்திற்காக இவை அருந்தப்படுகிறது.

சீன தேநீர்

வகைகள் 

 கறுப்பு தேநீர்
 பசும் தேநீர்
 ஓலாங் தேநீர்
 வெண்மை தேநீர்
 மஞ்சள் தேநீர்
 நொதித்த தேநீர்/அடர் தேநீர்
 நறுமண தேநீர்
 மூலிகை தேநீர்/மருத்துவ தேநீர்]

வளரும் பகுதிகள் 

 மேக தேநீர்
 வூய் தேநீர்("போகியா")

பாங்குகள் 

 பூதேநீர்
 லெ தேநீர்
 துப்பாக்கி பவுடர் தேநீர்
 மல்லிகை தேநீர்
 கொம்பூச்சா

சேர்க்கைப்பொருட்கள் 

 கிரைசாந்திமம் தேநீர்
 கைனோசெடெம்மா பெண்டபைலம்
 குடிங்

தேயிலை வகைகள் 
 
 24 நறுமணம் — மூலிகை
 அஞ்சி பாய் சா — பசுமை
 பாய் ஹோயுன்சென் — வெண்மை
 பாய் ஜிகுஆன் தேய்லை — ஊலாங்
 பாய் முதன் — வெண்மை
 பாய்மாஓ ஹோ — பசுமை
 பான் தியான் யோ தேநீர் — ஊலாங்
 பைலுசூன் — பசுமை
 பூ சி சூன் — ஊலாங்
 சூன் மே — பசுமை
 காங்கவு — கறுப்பு
 டா பாங் — பசுமை
 டா காங் போ — ஊலாங்
 டையான்காங் — கறுப்பு
 போ செள — ஊலாங்
 தங்க குரங்கு தேயிலை — கறுப்பு
 ஹூங் குயான் — ஊலாங்
 ஹூங் மெய்குய் — ஊலாங்
 ஹூங்சான் மோபெங் — பசுமை
 ஹூங்சான் ஹூங்யா — yellow
 ஜின் போ — ஊலாங்
 ஜின் சுன் மெய் —கறுப்பு
 ஜின் சூ சி — ஊலாங்
 ஜுன்சான் யுன்சென் — மஞ்சள்
 கெமுன் — கறுப்பு
 லாப்சங் செளசாங் — கறுப்பு
 லாங்கிங் தேயிலை — பசுமை
 லூஆன் மெலன் விதை தேயிலை — பசுமை
 மெங்டிங் கணுலு —பசுமை
 பாண்டா டங் தேயிலை
 போச்சாங் — green/ஊலாங்
 புர் தேயிலை — fermented
 கிலான் — ஊலாங்
 ரெளகுயி  — ஊலாங்
 ரூஆன்சி — ஊலாங்
 செள மெய் — வெண்மை
 சூயி ஹெய்ன் — ஊலாங்
 சூயி ஜின் குயி — ஊலாங்
 தைபிங் கொக்குயி — பசுமை
 டைலோஹான் — ஊலாங்
 டைகுஅன்யி — ஊலாங்
 வாங் லோ கட் — மூலிகை
 உங்டேஹாங் — கறுப்பு
 சூயெகுங் — பசுமை

புயரின் வகைகள் 
 ஒட்டக்குடிய அரிசி ப்’யர், மெங்கலாவைச் சார்ந்த செம்னொஸ்டாசியா மென்கிளான்செசு கலந்த தேயிலை
 பன்ஷாங்
 ஜிங்மாய்
 மூங்கில் வறுத்த பு'யர்
 புலாங்

பத்து பிரபலமான தேநீர் 
"பத்து பிரபலமான சீன தேநீர்" அல்லது "சீனா பிரபலமான தேநீர்" (எளிய சீனம்: 中国十大名茶; பாரம்பரிய சீனம்:中國十大名茶;பின்யின் Zhōnggó shí) என சீனா தேயிலை தரவரிசைப்படுத்தப்பட்டுள்ளன. 
இந்தப் பட்டியலுக்கு எவ்வித அங்கீகாரமும் இல்லை என்றாலும், பொதுவாக முக்கியமாக அருந்தப்படும் பத்தில் ஒன்று என்று கருதப்படும் தேயிலை இங்குத் தரப்பட்டுள்ளன:

 மேற்கு ஏரி லாங்ஜிங் தேநீர் (西湖),
 டாங்டிங் பிலூச்சுன் (洞庭),
 ஹுவாங்ஷன் மாஃபெங் (黄山),
 ஜுன்ஷன் யின்ஜென் (君山),
 கீமுன் (祁门),
 லுவான் முலாம்பழம் விதை தேநீர் (六安),
 சின்யாங் மவோஜியன் தேநீர் (信阳),
 டுயுன் மாஜியன் (都匀),
 டா ஹாங் பாவ், வுய் தேநீர் (武夷岩茶)
 ஆக்ஸி கவுண்டி டிகுஅனின் (安溪铁观音),
 தைப்பிங் ஹூகுய் (太平 猴),
 லுஷன் கிளவுட் தேநீர் (庐山云雾).

மேலும் காண்க 

 மாகாணத்தின் அடிப்படையில் சீன தேநீர் (வகை)
 சீன தேயிலை கலாச்சாரம்
 சீன தேநீர் உன்னதமான நூல்கள் (வகை)
 சீனாவில் தேயிலை வரலாறு
 பானங்களின் பட்டியல்கள்

மேற்கோள்கள்

வெளி இணைப்புகள் 

தேயிலை
ஆர். என். ஆர். மனோகர்

ஆர். என். ஆர். மனோகர் (R. N. R. Manohar, இறப்பு: 17 நவம்பர் 2021) என்பவர் ஒரு தமிழ்த் திரைப்பட நடிகர் மற்றும் இயக்குநர் ஆவார். இவர் மாசிலாமணி (2009), வேலூர் மாவட்டம் (2011) போன்ற படங்களை இயக்கியுள்ளார்.

தொழில் 
பேண்ட் மாஸ்டர், சூரியன் சந்திரன் போன்ற படங்களில் கே. எஸ். ரவிக்குமாருக்கு உதவியாளராக ஆனதன் மூலம் ஆர். என். ஆர் மனோகர் தனது திரைப்பட வாழ்க்கையைத் தொடங்கினார். இவர்  கோலங்கள் திரைப்படத்திற்கு உரையாடல்களை எழுதினார். மேலும் இயக்குநருக்கு உதவியாளராகவும் பணியாற்றினார். மேலும் அந்த படத்தில் நிருபராக ஒரு சிறிய பாத்திரத்தில் நடித்தார். தென்னவன், புன்னகை பூவே போன்ற படங்களுக்கு உரையாடல்களை எழுதினார்.  விவேக்கைக் கொல்ல முயற்சிக்கும் ஒரு குண்டராக தென்னவன் படத்தில் மனோகர் ஒரு சிறிய பாத்திரத்தில் நடித்தார். ஒரு நடிகராக இவர்  தில், சுட்ட பழம் போன்ற படங்களில் சிறிய எதிர்மறை வேடங்களில் நடித்தார். மேலும் இவர் வீரம் படத்தில் நாசரின் மைத்துனராக நடித்தார்.

2002 ஆம் ஆண்டில், மனோகர், பிரசாந்த், சிம்ரன் ஆகியோர் முக்கிய கதாபாத்திரத்தில் நடிக்க வேலு என்ற படத்தை இயக்குவதாக அறிவித்தார், ஆனால் அந்த படம் பின்னர் தயாரிக்கப்படவில்லை.

இவர் பின்னர் மாசிலாமணி மூலம் இயக்குநராக அறிமுகமானார். இவரது இரண்டாவதாக வேலூர் மாவட்டம் என்ற காவல் துறை குறித்த நாடகத் திரைப்படத்தை இயக்கினார்.

திரைப்படவியல்

இயக்குனராகவும் எழுத்தாளராகவும்

நடிகராக

மறைவு 
மாரடைப்பு காரணமாக, நவம்பர் 17, 2021 அன்று தனது 61 வயதில் காலமானார்.

மேற்கோள்கள் 

1960 பிறப்புகள்
தமிழ்நாட்டுத் திரைக்கதை எழுத்தாளர்கள்
தமிழ்நாட்டு நடிகர்கள்
2021 இறப்புகள்
தமிழ்நாட்டுத் திரைப்பட இயக்குநர்கள்
தமிழ்த் திரைப்பட இயக்குநர்கள்
தமிழ்த் திரைப்பட நடிகர்கள்
துரோலாக்

துரோலாக் (Trolak) நகரம், மலேசியா, பேராக் மாநிலத்தில், பத்தாங் பாடாங் மாவட்டத்தில், சுங்கை துணை மாவட்டத்தில் அமைந்து உள்ள ஒரு சிறுநகரம். ஈப்போ, கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது. பழைய நெடுஞ்சாலை வழியாகவும் இந்த நகரத்தைச் சென்று அடையலாம். 

துரோலாக் நகரத்திற்கு வடக்கே சுங்கை, பீக்காம் நகரங்கள். தெற்கே சிலிம் ரீவர், தஞ்சோங் மாலிம் நகரங்கள். ஈப்போ மாநகரத்தில் இருந்து 97 கி.மீ.; தஞ்சோங் மாலிம் நகரத்தில் இருந்து 55 கி.மீ.; தொலைவில் துரோலாக் நகரம் அமைந்து உள்ளது. 

மலாய் மொழியில் பெக்கான் துரோலாக் என்று அழைக்கிறார்கள். இந்த நகரத்தைச் சுற்றியுள்ள இடங்களைத் துரோலாக் கிராமம் என்றும் அழைக்கிறார்கள்.

பொது

துரோலாக் மூன்று பகுதிகளாகப் பிரிக்கப்பட்டு உள்ளது. அதாவது வடக்கு துரோலாக் (Trolak Utara); கிழக்கு துரோலாக் (Trolak Timur) மற்றும் தெற்கு துரோலாக் (Trolak Selatan). 

1960-ஆம் ஆண்டுகளில் பெல்டா (FELDA) நிலக் குடியேற்றவாசிகளின் இடப் பெயர்வுப் பகுதியாக விளங்கியது. முன்பு காலத்தில் ரப்பர் தோட்டங்களுடன் வளர்ச்சி கண்ட துரோலாக், பின்னர் செம்பனை தோட்டங்களுடன் மாற்றம் கண்டது.

சுங்கை கிளா வெந்நீர் ஊற்று

இங்கு மலேசியாவில் புகழ்பெற்ற ஒரு வெந்நீர் ஊற்று உள்ளது. அதன் பெயர் சுங்கை கிளா வெந்நீர் ஊற்று (Sungai Klah Hot Springs). 

மிகவும் அமைதியான, மிகவும் பசுமையான வனப்பகுதிகளில் சுங்கை கிளா வெந்நீர் ஊற்று அமைந்து உள்ளது. சுற்றிலும் மலைகள். தெளிவான குளிர் நீரோடைகள். அருவி எடுக்கும் ஆறுகள். டுரியான் எனும் முள்நாறிப் பழத் தோப்புகளால் சூழப்பட்டுள்ள அழகிய இடம்.

துரோலாக் தமிழர்கள்

முன்பு காலத்தில் இந்தத் துரோலாக் கிராமத்தில் தமிழர்கள் அதிகமாக வாழ்ந்தார்கள். இன்று விரல் விட்டு எண்ணும் அளவுக்குகூட தமிழர்கள் இல்லை. மலாயா சுதந்திரம் அடைவதற்கு முன்பு பிரித்தானியக் காலனித்துவக் காலத்தில் 1938-ஆம் ஆண்டு இங்கு ஒரு பாலம் கட்டப்பட்டது. அதன் பெயர் துரோலாக் பாலம். இந்தப் பாலத்தைக் கட்டுவதற்குப் பல தமிழர்க் குடும்பங்கள் துரோலாக் கிராமத்திற்கு அழைத்து வரப் பட்டார்கள். 

துரோலாக் பாலம் இன்றும் கம்பீரமாகக் காட்சி அளிக்கிறது. ஆனால் அதைக் கட்டிய தமிழர்களும் அவர்களின் வாரிசுகளும் இப்போது இல்லை. இந்தக் கிராம நகரத்தில் தமிழர்களின் அடையாளங்கள் வெகுவாகக் குறைந்து விட்டன.

துரோலாக் தமிழ்ப்பள்ளி

துரோலாக் நகரத்தில் ஒரு தமிழ்ப்பள்ளி உள்ளது. இந்தப் பள்ளியில் 77 மாணவர்கள் பயில்கிறார்கள். அவர்களில் 42 பெண்கள்; ஆண்கள் 35. இந்தப் பள்ளி தேசிய அளவிலும்; மாநில அளவிலும் பல சாதனைகளைப் படைத்து உள்ளது. 

நாடறிந்த பேச்சாளர் ஜோதி சுப்பிரமணியம், இதே துரோலாக் தோட்டத்து மண்ணின் மடியில் தவழ்ந்தவர். தம் தொடக்கக் கல்வியைத் துரோலாக் தமிழ்ப்பள்ளியில் தொடங்கியவர். மலேசிய பல்கலைக்கழகத்தின் இந்திய ஆய்வியல் துறையில் முதுகலை பயின்றவர். 

கடுகு சிறுத்தாலும் காரம் போகாது என்பதற்கு துரோலாக் தமிழ்ப்பள்ளி எடுத்துக்காட்டாய் விளங்குகிறது.

மேற்கோள்கள்

வெளி இணைப்புகள்

மலேசிய நகரங்கள்
பேராக் நகரங்கள்
மர்துக்

மர்துக் (Marduk) (ஆப்பெழுத்து:  dAMAR.UTU; சுமேரியம்: amar utu.k சூரியனின் குழந்தை; சூரியக் குட்டி;பாராம்பரிய சிரியாக் மொழி: ܡܪܘܿܕ݂ܵܟܼ (Mrōḏāḵ),பண்டைய கிரேக்கம் ,பண்டைய மெசொப்பொத்தேமியாவின் சுமேரியக் கடவுள் ஆவார்.  கிமு 1800-இல் அம்முராபி ஆட்சிக் காலத்தில் மர்துக் கடவுள் பாபிலோன் நகரத்தின் காவல் தெய்வமாக மக்கள் வழிபட்டனர். படைப்புக் கடவுளான என்கியின் மகனான மர்துக் நீர், நியாயத் தீர்ப்பு மற்றும் மாயாஜாலத்திற்கு அதிபதி ஆவார். இவரது உடன்பிறந்தவர்களில் ஒருவரான உது சூரியக் கடவுள் ஆவார். இவரது மகன் நாபூ எழுத்தறிவு, நுண்கலைகள், சாத்திரங்கள் மற்றும் ஞானத்திற்கு அதிபதியான கடவுள் ஆவார். இவரது மர்துக்கின் வாகனமாகவும், பணியாளராகவும் டிராகன் எனும் விலங்கு உள்ளது. மர்துக் கடவுள் வியாழக் கோளுடனும், பண்டைய கிரேக்கர்களின் சியுசு கடவுள் மற்றும் உரோமானியர்களின் ஜுபிடர் கடவுளுடனும் ஒப்பிடப்படுகிறார்

இதனையும் காண்க
 சுமேரிய கடவுள்கள்

அடிக்குறிப்புகள்

மேற்கோளகள்

உசாத்துணை

வெளி இணைப்புகள் 
Ancient Mesopotamian Gods and Goddesses: Marduk (god)
Enuma Elish - The Babylonian Creation Story

நடுவண் கிழக்குத் தெய்வங்கள்
அங்கெலா பாசெட்

அங்கெலா ஈவ்லின் பாசெட் (Angela Evelyn Bassett, பிறப்பு: ஆகத்து 16, 1958) என்பவர் அமெரிக்க நாட்டு நடிகை, இயக்குநர், தயாரிப்பாளர் மற்றும் ஆர்வலர் ஆவார். இவர் 1993 ஆம் ஆண்டு டினா டர்னர் என்ற பாடகி மற்றும் நடிகையை பற்றிய 'வாட்ஸ் லவ் காட் டு டூ வித் இட்' என்ற வாழ்க்கை வரலாறு திரைப்படத்தில் நடித்ததன் மூலம் அறியப்படும் நடிகை ஆனார். இதற்காக அவர் சிறந்த நடிகைக்கான அகாதமி விருதுக்கு பரிந்துரைக்கப்பட்டார் மற்றும் சிறந்த கோல்டன் குளோப் விருதை வென்றுள்ளார்.

இவர் மால்கம் எக்ஸ் (1992), தி ஜாக்சன்ஸ்: ஆன் அமெரிக்கன் ட்ரீம் (1992), பாந்தர் (1995) மற்றும் 2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான பிளாக் பான்தர் மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களிலும் நடித்துள்ளார்.

மேற்கோள்கள்

வெளி இணைப்புகள்  
 

1958 பிறப்புகள்
வாழும் நபர்கள்
ஆப்பிரிக்க அமெரிக்க நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்க தொலைக்காட்சி நடிகைகள்
அமெரிக்க குரல் நடிகைகள்
அமெரிக்கத் திரைப்பட நடிகைகள்
தொலைக்காட்சி தயாரிப்பாளர்கள்
மீநாயகன் திரைப்பட நடிகர்கள்
ஆண்டி செர்கிஸ்

ஆண்ட்ரூ கிளெமென்ட் செர்கிஸ் () (பிறப்பு: 20 ஏப்ரல் 1964) என்பவர் இங்கிலாந்து நாட்டு நடிகர், இயக்குநர் மற்றும் திரைப்படத் தயாரிப்பாளர் ஆவார். இவர் த லார்டு ஆப் த ரிங்ஸ் (2001–2003), ஹாபிட் (2012), ரைஸ் ஆஃப் த பிளானட் ஆஃப் த ஆப்ஸ் (2011-2017) போன்ற திரைப்படங்களில் அசைவூட்டும் கணனி கதாபாத்திரங்களுக்காக மிகவும் பிரபலமானவர் ஆவார். மேலும் எல்லா காலத்திலும் அதிக வசூல் செய்த நடிகர்களில் ஒருவராவார். இவரின் நடிப்புத்திறனுக்காக ஒரு எம்பயர் விருது மற்றும் இரண்டு சனி விருதுககளைப் பெற்றுள்ளார்.

2015 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: ஏஜ் ஆஃப் அல்ட்ரான் மற்றும் பிளாக் பான்தர் (2018) போன்ற திரைப்படங்களில் 'யுலிஸஸ் கிளாவ்' என்ற கதாபாத்திரத்தில் நடித்துள்ளார்.

மேற்கோள்கள்

வெளி இணைப்புகள்  
 

1964 பிறப்புகள்
வாழும் நபர்கள்
ஆங்கிலேயத் திரைப்பட நடிகர்கள்
ஆங்கிலேய குரல் நடிகர்கள்
ஆங்கிலேய நாடக நடிகர்கள்
ஆங்கிலேயத் தொலைக்காட்சி நடிகர்கள்
ஆங்கிலேய எழுத்தாளர்கள்
ஆங்கிலத் திரைப்பட நடிகர்கள்
மீநாயகன் திரைப்பட நடிகர்கள்
நாபூ

நாபூ (Nabu) ({{அக்காதிய ஆப்பெழுத்து:𒀭𒀝 Nabû}}) பண்டைய மெசொப்பொத்தேமியாவின் சுமேரியக கடவுள் ஆவார். மர்துக் - சர்பனித்தம் கடவுளரின் மகனான நாபூ கடவுள் தாவரங்கள், எழுத்தறிவு, அறிவியல், சாத்திரங்கள் மற்றும் ஞானத்திற்கு அதிபதி  ஆவார். இவரது சின்னம் களிமண் பலகை மற்றும் எழுத்தாணி ஆகும். நாபூ கடவுள் கிமு 8-ஆம் நூற்றாண்டில் பண்டைய போர்சிப்பா நகரத்தில் பெரும்  புகழுடன் வழிபடப்பட்டார்.

நாபூ கடவுள் புதன் கோளுடனும், கிரேக்கர்களின் எர்மெசு, உரோமானியர்களின் மெர்குரி  மற்றும் பண்டைய எகிப்தியர்களின் தோத் கடவுளுடன் ஒப்பிடப்படுகிறார்.

இதனையும் காண்க
 சுமேரிய கடவுள்கள்

மேற்கோள்கள்

வெளி இணைப்புகள்

நடுவண் கிழக்குத் தெய்வங்கள்
சோனியின் இசுபைடர் மேன் பிரபஞ்சம்

சோனியின் இசுபைடர் மேன் பிரபஞ்சம் (Sony's Spider Man Universe) என்பது அமெரிக்க நாட்டு ஊடகத்தொகுப்பு மற்றும் பகிரப்பட்ட புனைபிரபஞ்சம் ஆகும். இது மார்வெல் வரைகதைகளில் தோன்றும் மீநாயகன் கதாப்பாத்திரங்களை பற்றி மார்வெல் மகிழ்கலை மற்றும் கொலம்பியா பிக்சர்ஸ் நிறுவனங்கள் இணைந்து தயாரிக்கிறது.

இந்த படங்கள் இசுபைடர் மேன் கதாபாத்திரத்துடன் தொடர்புடைய பல்வேறு மார்வெல் வரைகதை கதாபாத்திரங்களை அடிப்படையாகக் கொண்டு சோனி பிக்சர்ஸ் இரிலீசிங் நிறுவனத்தால் உருவாக்கப்பட்டு மற்றும் விநியோகிக்கப்படுகிறது. இப் பிரபஞ்சமானது இசுபைடர் மேன் படங்களின் துணை கதாபாத்திரங்களைப் பயன்படுத்தி புதிய படங்களை உருவாக்கும் பணிகள் டிசம்பர் 2013 க்குள் தொடங்கின. அதற்காக 2014 ஆம் ஆண்டு சோனி தி அமேசிங் ஸ்பைடர்-மேன் 2 என்ற திரைப்படத்தை பயன்படுத்தி 'வெனம்' என்ற சூப்பர்வில்லன் கதாபாத்திரத்தை அறிமுகம் செய்தது. இப்படத்தின் நிதி தோல்விக்குப் பிறகு இந்த படத்தின் அடுத்த பாகங்களை தயாரிக்கும் திட்டத்தை சோனி நிறுவனம் கைவிடப்பட்டு பிப்ரவரி 2015 இல் சோனி நிறுவனத்தின் எதிர்கால ஸ்பைடர் மேன் படங்களை மார்வெல் ஸ்டுடியோஸ் உடன் இணைத்து தயாரிக்க ஒத்துழைத்து. அந்த கதாபாத்திரத்தை மார்வெல் திரைப் பிரபஞ்சத்தில் ஒருங்கிணைக்க ஒரு ஒப்பந்தத்தை அறிவித்தது. இதன் விளைவாக இசுபைடர்-மேன்: ஹோம்கம்மிங் (2017), இசுபைடர்-மேன்: பார் பிரம் ஹோம் (2019), மற்றும் வரவிருக்கும் இசுபைடர்-மேன்: நோ வே ஹோம் (2021) ஆகியவற்றை உருவாக்கியது.

அதே நேரத்தில் 2018 ஆம் ஆண்டில் சோனி நிறுவனம் வெனம் என்ற படத்தை உருவாக்கியது. அது சோனி படங்கள் பிரபஞ்சத்தின் சொந்த படம் ஆகும். சோனி மற்றும் மார்வெல் ஸ்டுடியோஸ் இணைந்தது மார்வெல் திரைப் பிரபஞ்சம் மற்றும் அவர்களின் தனித்துவமான மார்வெல் சார்ந்த படங்களுக்கு இடையில் இசுபைடர் மேன் கதாபாத்திரத்தைப் பகிர்ந்து கொள்வதற்காக 2019 ஆம் ஆண்டில் தங்கள் ஒப்பந்தத்தை மறுபரிசீலனை செய்தன.

திரைப்படங்கள்

வெளியான திரைப்படங்கள்

வெளியாகவுள்ள திரைப்படங்கள்

வரவேற்பு

படத்தின் வருவாய்

மேற்கோள்கள்

 
+
+
+
சிலிம் ரிவர்

சிலிம் ரிவர் (Slim River) நகரம், மலேசியா, பேராக் மாநிலத்தில், முவாலிம் மாவட்டத்தில் அமைந்து உள்ள ஒரு நகரம். ஈப்போ, கோலாலம்பூர் மாநகரங்களை இணைக்கும், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது. ஈப்போ மாநகரத்தில் இருந்து 105 கி.மீ.; கோலாலம்பூர் மாநகரத்தில் இருந்து 100 கி.மீ.; தொலைவில் சிலிம் ரிவர் நகரம் அமைந்து உள்ளது.

இந்த நகரத்திற்கு அருகில் ஒரு நதி ஓடுகிறது. அதற்கு சுங்கை சிலிம் என்று பெயர். சுங்கை என்ற சொல்லுக்கு மலாய் மொழியில் நதி என்று பொருள். இந்த நதிக்கு உண்மையில் 19-ஆம் நூற்றாண்டில் ஓர் ஆங்கில இராணுவ அதிகாரி வில்லியம் சிலிம் (William Slim) என்பவரின் பெயர் சூட்டப்பட்டது.

வரலாறு 

இரண்டாம் உலகப் போரின்போது மலாயாவின் வடக்கில் இருந்து தெற்கு நோக்கி படை எடுத்து வந்த சப்பானிய இராணுவப் படைகளுக்கும்; இந்தியா, ஆஸ்திரேலியா மற்றும் பிரித்தானியக் கூட்டுப் படைகளுக்கும் இடையே ஒரு போர் மையத் தளமாக இந்த நகரம் விளங்கியது. சிலிம் ரிவர் போர் என்று பெயர்.

சிலிம் ரிவர் போரில் சப்பானிய படைகள் இராணுவ டாங்கிகளைப் பயன்படுத்தினர். அதனால் பிரித்தானியக் கூட்டுப் படை பலம் இழந்தது. சப்பானியர்களிடம் தோல்வி அடைந்தது. தவிர ஜப்பானியர்களிடம் விமானப் படையின் மேலாண்மை இருந்தது. 

சிலிம் ரிவர் போரில் பிரித்தானியக் கூட்டுப் படையினர் தோல்வி அடைந்தனர். அவர்கள் பலத்த உயிரிழப்புகளையும் சந்திக்க வேண்டி வந்தது. மேலும் அவர்களின் பல பிரிவுகள் பின்வாங்குவதில் இருந்தும் துண்டிக்கப் பட்டன. மலாயாவைக் காப்பாற்ற முடியும் எனும் பிரித்தானியக் கூட்டுப் படை நம்பிக்கையை இந்தப் போர் முடிவுக்கு கொண்டு வந்தது.

பொருளியல்

சிலிம் ரிவர் பொதுவாக செம்பனை மற்றும் ரப்பர் தோட்ட விவசாயத்தை அடிப்படையாகக் கொண்டது. அவையே அதன் முக்கிய பொருளாதார நடவடிக்கைகள். வாகன இயந்திரப் பாகங்களை விற்கும் சில கடைகள் உள்ளன. தஞ்சோங் மாலிமில் புதிதாகப் புரோட்டோன் சிட்டி எனும் வாகனத் தயாரிப்பு நகரத்தை உருவாக்கி இருக்கிறார்கள். அந்தப் புதிய நகரத்திற்கு அருகாமையில் சிலிம் ரிவர் இருப்பதால் வாகன இயந்திரப் பாகங்களை விற்கும் கடைககளும் தோன்றி உள்ளன.

தமிழ்ப்பள்ளிகள்

சிலிம் ரிவர் தமிழ்ப்பள்ளி (SJKT Slim River); மொத்த மாணவர்கள் 169. ஆசிரியர்கள் 27.

சிலிம் வில்லேச் தமிழ்ப்பள்ளி (SJKT Slim Village); மொத்த மாணவர்கள் 37. ஆசிரியர்கள் 10.

குளுனி தோட்டத் தமிழ்ப்பள்ளி (SJKT Ladang Cluny). இந்தப் பள்ளி மூடப்பட்டு விட்டதாக அறிவிக்கப்பட்டு உள்ளது.

மேற்கோள்கள்

வெளி இணைப்புகள்

மலேசிய நகரங்கள்
பேராக்
சித்ராபூர் மடம்

ஸ்ரீ சித்ராபூர் மடம் (Shri Chitrapur Math) என்பது சித்ராபூர் சரஸ்வத் பிராமணப் பிரிவின் மைய மடமாகும் (சமுதாயக் கோயில்). இந்த மடமானது  கர்நாடகாவின் வட கன்னட மாவட்டத்திலுள்ள பத்கல் வட்டத்தில் உள்ள சிராலியில் அமைந்துள்ளது. மேலும் பொ.ஊ. 1757 முதல் அங்கு உள்ளது. இந்த சமூகத்தின் மற்ற மடங்கள் கோகர்ணம், கர்லா, மங்களூர், மல்லாபூர் ஆகிய இடங்களில் உள்ளன. எல்லா மடங்களும் கீழே காட்டப்பட்டுள்ளபடி குங்குமப்பூ வண்ணத்தில் கொடியின் அடையாளத்தைக் கொண்டுள்ளன.

இந்த மடத்தில் வழிபடும் பிரதான தெய்வம் ஸ்ரீ பவானிசங்கர் (கீழே உள்ள படத்தில் காட்டப்பட்டுள்ளது) இவர் சிவ பெருமானின் வடிவம். கோயிலில் புவனேசுவரி தேவி, மகாகநபதி, ஆதி சங்கராச்சாரியார் சன்னதி உட்பட 6 கருவறைகள் உள்ளனர். மேலும், முந்தைய குருமார்களின் சமாதிகளும் இங்குள்ளது. பவானிசங்கர் சன்னதியிலும், பிற குருமார்களின் சன்னதியிலும் தினசரி பூசை மேற்கொள்ளப்படுகிறது. மடத்தின் மைதானத்தில் சிவகங்கை ஏரி, தியான மண்டபம், சாப்பாட்டுக் கூடம், பசுக்கூடம் ஆகியவையும் உள்ளன.

2016 ஆம் ஆண்டு நிலவரப்படி ஸ்ரீ சத்யோஜத் சங்கராசிரமம் சுவாமிஜி இந்த வம்சத்தின் பதினொன்றாவது குருவாவார்.

சித்ராபூர் சரஸ்வத் பிராமணர்கள் 

இப்பகுதியில் சரஸ்வத் பிராமணர்கள் கொங்கணி மொழி பேசும் ஒரு சிறிய இனக்குழுவாக இருக்கின்றனர். சித்ராபூர் மடம் தொடங்கப்பட்டதைத் தொடர்ந்து, மடத்தை பின்பற்றுபவர்களென இவர்கள் அடையாளம் காணப்பட்டனர். இந்தச் சமூகம் சாரஸ்வத் பிராமணர்கள், சரஸ்வதாக்கள் மற்றும் பனபாரு என்றும் அழைக்கப்படுகிறது.

சித்ராபூர் தேர் விழா 

இங்கு ஒவ்வொரு ஆண்டும் சித்திரை பௌர்ணிமயில் தேர்த் திருவிழா நடத்தப்படுகிறது. ஏழு நாட்கள் நடைபெறும் இதில் மடத்தின் குரு இங்குள்ள தெய்வங்களுக்கு பல்வேறு சடங்குகளை நிகழ்த்துகிறார். சில அரசியல், சமூக மற்றும் பொருளாதார காரணங்களுக்காக, இத் திருவிழா நிறுத்தப்பட்டது. பின்னர் மறுதொடக்கம் செய்யப்பட்டு இன்றும் தடையின்றி தொடர்கிறது.

சமூக சேவை 

இந்த மடம் ஆன்மீகத்துடன் சமூகப் பணிகளில் முழுமையாக ஈடுபட்டுள்ளது.

மடத்தில் சிராலி, மல்லாபூர், மங்களூர், கோடேகர், கர்லா மற்றும் விரார் போன்ற பகுதிகளில் பள்ளிகளை நடத்துகின்றன. பெண்கள் அதிகாரம் பெறுவதற்காக சுய உதவி குழுக்கள் குழு அமைக்கப்பட்டுள்ளது. 'சம்வித் சுதா' என்ற ஒரு தையல் பயிற்சி மையமும், கை காகித தொழிற்சாலையும் அமைத்துள்ளனர். மேலும், கழிப்பறை கட்டுமானம் மற்றும் நீர் பாதுகாப்புக்கு முக்கியத்துவம் அளித்து உள்ளூரில் இலவச சுகாதார மையத்தையும் அமைத்துள்ளனர்.

மேற்கோள்கள் 

இந்த புத்தகங்கள் அனைத்தும் சித்ராபூர் மடத்தில் கிடைக்கின்றன 
Kanara Saraswat
Guru-Parampara - The Book
50 Years of Bliss, Gopal S Hattiangdi, Bombay, 1965. via https://web.archive.org/web/20191118100127/http://www.chitrapurebooks.com/
Interview with Chitrapur Math Managers and Staff

மேலும் படிக்க
கௌடபாதர்
கோவிந்த பகவத் பாதர்
ஆதி சங்கரர்

வெளி இணைப்புகள் 
https://web.archive.org/web/20190927092700/http://www.kanarasaraswat.in/
http://www.chitrapurmath.net
https://web.archive.org/web/20191118100127/http://www.chitrapurebooks.com/

கொங்கணி மொழி
Coordinates on Wikidata
இந்து சமய அமைப்புகள்
மலேசிய கூட்டரசு சாலை 1

மலேசிய கூட்டரசு சாலை 1 (Malaysia Federal Route 1) என்பது மலேசியாவின் முதல் நெடுஞ்சாலை; மிகப் பழமையான நெடுஞ்சாலையாகவும் விளங்குகிறது. இதுவரை தீபகற்ப மலேசியாவில் அமைக்கப்பட்ட தொடக்கக்கால பொது சாலைகளில் மிகப் பழைமையானது. 

கூட்டரசு சாலை 1 என்பது வடக்கு-தெற்கு அதிவேக நெடுஞ்சாலை அமைக்கப் படுவதற்கு முன்னர் தீபகற்ப மலேசியாவின் மேற்கு மாநிலங்களின் சாலை அமைப்பில் முதுகெலும்பாக விளங்கியது.

பொது

கூட்டரசு சாலை 1 என்பது தீபகற்ப மலேசியாவில் உள்ள மூன்று வடக்கு - தெற்கு நெடுஞ்சாலைகளில் ஒன்றாகும். தவிர மேலும் இரண்டு கூட்டரசு சாலைகள் உள்ளன. கூட்டரசு சாலை 3; கூட்டரசு சாலை 5.  

மலேசியா-சிங்கப்பூர் எல்லை நகரமான ஜொகூர் பாருவில் தொடங்கும் கூட்டரசு சாலை 1-இன் ’0’ கிலோமீட்டர் தஞ்சோங் புத்திரி சிஐக்யூ வளாகத்தில் (Tanjung Puteri CIQ Complex) தொடங்குகிறது. இப்போது அந்த வளாகம் இப்போது இடிக்கப்பட்டு விட்டது.

கூட்டரசு நெடுஞ்சாலை 5

ஜொகூர் பாரு நகரில் முதல் கிலோமீட்டர் தொலைவில் தொடங்கும் இந்தச் சாலை தீபகற்ப மலேசியாவின் கிழக்கு கடற்கரையின் பிரதான நெடுஞ்சாலையான கூட்டரசு நெடுஞ்சாலை 3 உடன் இணைக்கப்பட்டு உள்ளது. 

அடுத்து ஸ்கூடாய் பகுதியில் உள்ள கூட்டரசு நெடுஞ்சாலை 5 உடன் கிலோமீட்டர் 19-இல், இந்தப் பாதை இணைக்கப்பட்டு உள்ளது. கூட்டரசு நெடுஞ்சாலை 5, தீபகற்ப மலேசியாவின் மேற்கு கடற்கரையின் முக்கிய நெடுஞ்சாலையாகும்.

வடக்கு-தெற்கு அதிவேக நெடுஞ்சாலை E1

கூட்டரசு நெடுஞ்சாலை 1 தீபகற்ப மலேசியாவின் உள் பகுதியில் உள்ள முக்கிய நெடுஞ்சாலையாகும். அனைத்து மேற்கு மாநிலங்களையும் கடந்து செல்கிறது. தம்பின் முதல் சுங்கை சிப்புட் வரை, எப்.டி. 1 (FT1 highway) நெடுஞ்சாலை தித்திவாங்சா மலைத்தொடரின் மேற்கு அடிவாரத்தில் ஓடுகிறது. 

இந்தப் பாதை ஜித்ரா, கெடாவில் உள்ள வடக்கு-தெற்கு அதிவேக நெடுஞ்சாலை E1 உடன் சந்திக்கிறது. 

கூட்டரசு நெடுஞ்சாலை 1-ஐ ஒரு மில்லியனுக்கும் அதிகமான மலேசியர்கள் தங்களின் முக்கியப் பொருளாதார ஆதாரமாக நம்பியுள்ளனர்.

மேலும் காண்க

 ஆசிய நெடுஞ்சாலைகள் வலையமைப்பு
 மலேசிய விரைவுச்சாலை முறைமை
 அலோர் காஜா-மத்திய மலாக்கா-ஜாசின் நெடுஞ்சாலை
 வடக்கு-தெற்கு விரைவுசாலை (மலேசியா)
 ஈப்போ சாலை

காட்சியகம்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
ரேகா வேதவியாஸ்

அக்சரா என்றும் அழைக்கப்படும் ரேகா என்பவர் ஓர் இந்திய திரைப்பட நடிகையாவார். இவர் முதன்மையாக கன்னட படங்களில்  நடித்து வருகிறார். மேலும் தமிழ், தெலுங்கு படங்களிலும் நடித்துளார். இவர் வடிவழகியான போது, 2001 ஆம் ஆண்டு கன்னடத் திரைப்படமான சித்ரா என்ற படத்தில் அறிமுகமானார். பின்னர் பல்வேறு தென்னிந்திய மொழிகளில் 30 க்கும் மேற்பட்ட படங்களில் நடித்துள்ளார்.

தொழில் 
ரேகா கர்நாடகத்தின் பெங்களூரில் பிறந்து வளர்ந்தவர். பெங்களூரின், கெங்கேரியில் உள்ள பாசவா உறைவிட மகளிர் பள்ளியில் பள்ளிப் படிப்பை முடித்தார். இவர்  சென்னைப் பல்கலைக்கழகத்தில்  தொலையிலையில் பிபிஏ  படிப்பை மேற்கொண்டிருந்தார். அதே நேரத்தில் பகுதிநேரத்தில் வடிவழகி மற்றும் நடிப்புத் தொழில் வாழ்க்கையில் ஈடுபட முயன்றார்.  இராமோசி ராவ்  தயாரித்த கல்லூரி நாடகப் படமான சித்ராவில் நடிக்க ஜெயஸ்ரீ தேவி ஒப்பந்தமானார். அதில் அவர் ஒரு என்ஆர்ஐ மாணவியாக நடித்தார்.  அதே ஆண்டில், இவர் சுதீப்புடன் பெருவெற்றிப் படமான  ஹுச்சாவில் நடித்தார். மேலும் ஸ்ரீனு வைட்லாவின் ஆனந்தம் படத்தின் வழியாக தெலுங்குத் திரைப்படத் துறையில் அறிமுகமானார், இந்த மூன்று படங்களும் வணிக ரீதியாக வெற்றி பெற்றன. மேலும் ரவி தேஜா முதன்மை கதாபாத்திரத்தில் நடித்த தெலுங்குத் திரைப்படமான தொங்கோடு படத்தில் முதனைமை கதாபாத்திரத்தில் நடித்தார். அதே நேரத்தில் சபாபதியின் முக்கோண காதலை அடிப்படையாகக் கொண்ட புன்னகை பூவே வழியாக தமிழில் அறிமுகமானார். 2003 ஆம் ஆண்டில் இவர் தனது முதல் மற்றும் இன்றுவரையில் நடித்த ஓரே இந்தி படமான முத்தா தி இஸ்யூ படத்தில் ஆர்யா பப்பருடன் இணைந்து நடித்தார். மேலும் பெண் சார்ந்த படமான திரீ ரோசஸ் படத்தில்  துணை வேடத்தில் நடித்தார் அதில் ரம்பா, ஜோதிகா, லைலா ஆகியோர் முக்கிய கதாபாத்திரத்தில் நடித்தனர்.  கணேசுடன் இணைந்து கன்னடத்தில் செல்லாட்டாவிலும், அடுத்த ஆண்டு உடுகாட்டாவிலும் ஜோடியாக நடித்தார். இவை வணிக ரீதியாக ஓரளவு வெற்றிபெற்றன.   இருமொழி படமான நென்னை நேடு ரேபு / நேற்று இன்று நாளை மற்றும் ரமேஷ் அரவிந்த்  இயக்கிய ஆக்சிடன்ட்  ஆகியவற்றில் நடித்தார், இது விமர்சன ரீதியாக பாராட்டப்பட்டது, அதே நேரத்தில் மாஸ்ட் மஜா மாடி, ராஜ் தி ஷோமேன், யோகி படங்களில் சிறப்பு தோற்றங்களில் நடித்தார்.  2010 ஆம் ஆண்டில், இவரது அப்பு பப்பு என்ற ஒருபடம் மட்டுமே வெளியானது. அதே நேரத்தில் அண்மையில் வெளியான இவரது படமான பாஸ் படத்தின் வழியாக மீண்டும் தர்ஷனுடன் ஜோடியாக நடித்தார். இவர் தற்போது பிரேமா சந்திரமாமா, மீண்டும் சபாபதியின் இயக்கத்தில் திகாந்த் உடன் ஜாலி பாய் படத்திலும், மற்றும் துளசி'' போன்ற திட்டங்களில் பணியாற்றி வருகிறார்.

திரைப்படவியல்

குறிப்புகள்

வெளி இணைப்புகள் 

 
 

1985 பிறப்புகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
கன்னடத் திரைப்பட நடிகைகள்
மு. காசிவிசுவநாதன்

காசிவிசுவநாதன் (Kasi Viswanathan, பிறப்பு: சனவரி 28, 1968) என்பவர் ஒரு இந்திய திரைப்பட படத் தொகுப்பாளர் ஆவார். இவர் தமிழ், கன்னடம், மலையாள மொழி படங்களில் பணியாற்றியுள்ளார்.

தொழில் 
காசிவிசுவநாதன் ஒளிப்பதிவாளராக பணியாற்ற வேண்டும் என்ற ஆசையில் திரைப்படத் துறையில் நுழைந்தார். ஆனால் வாய்ப்புகள் கிடைக்கவில்லை, மலையாளத் திரைப்பட தொகுப்பாளரான கே. நாராயணனின் உதவியாளராக பணியாற்றுமாறு கூறி சேர்த்துக்கொண்டார். அதன் பின்னர் இவர்  தேவர் மகன் (1992), குருதிபுனல் (1996) போன்ற படங்களில் இணை படத் தொக்குப்பாளராக பணியாற்றினார். பின்னர்  ஏ. ஸ்ரீகர் பிரசாத்தின் கீழ் ஒரியா, சிங்களம், கன்னடம் உள்ளிட்ட பல மொழிகளின் படங்களில் பயிற்சி பெற்றார்.

கமலகாசனின்  ஆளவந்தான் (2001) மூலம் படத் தொகுப்பாளராக அறிமுகமானார். அதில் அனிமேஷன் மற்றும் மோஷன் கேப்சர் ஒளிப்படமிகள் சம்பந்தப்பட்ட நுட்பங்களை பரிசோதித்துப்பார்த்தார். இவரது இந்த முதல் படத்திற்கே இவருக்கு சிறந்த படத் தொகுப்பாளருக்கான தமிழ்நாடு அரசு திரைப்பட விருதை பெற்றார் . பின்னர் காதல் நகைச்சுவை படமான பம்மல் கே. சம்மந்தம் (2002) இல் பணியாற்றினார்.  காசி விஸ்வந்தன் பின்னர் டூயட் மூவிசு பதாகையில் பிரகாஷ் ராஜ்  தயாரித்த பல தயாரிப்புகளில் படத் தொகுப்பாளராக பணியாற்றினார்.  பின்னர் இவர்  ராதா மோகன், சுசீந்திரன், சீனு இராமசாமி, சுந்தர் சி. உள்ளிட்ட இயக்குனர்களுடன் தொடர்ந்து பணியாற்றினார்.

2016 ஆம் ஆண்டில், சுசீந்திரனின் மாவீரன் கிட்டு (2016) படத்தில் நடிகராக அறிமுகமானார்.

திரைப்படவியல்

படத் தொகுப்பாளராக 

 ஆளவந்தான் (திரைப்படம்) (2001)
 அப்பாய் (2001)
 பம்மல் கே. சம்பந்தம் (திரைப்படம்) (2002)
 புன்னகை பூவே (2003)
 நாம் (2003)
 வானம் வசப்படும் (2004)
 பொன்னியின் செல்வன் (2005)
 அழகிய தீயே (2005)
 சின்னா (2005)
 சித்திரம் பேசுதடி (2006)
 தலைநகரம் (திரைப்படம்) (2006)
 மொழி (2007)
 வீராப்பு (2007)
 வெள்ளித்திரை (திரைப்படம்) (2008)
 ஆயுதம் செய்வோம் (2008)
 அபியும் நானும் (திரைப்படம்) (2008)
 வெண்ணிலா கபடிகுழு (2009)
 ஐந்தாம் படை (2009)
 நான் மகான் அல்ல (2010)
 தா (2010)
 தென்மேற்கு பருவக்காற்று (திரைப்படம்) (2010)
 கற்றது களவு (2010)
 குள்ளநரி கூட்டம் (2011)
 அழகர்சாமியின் குதிரை (2011)
 ராஜபாட்டை (2011)
 நீர்ப்பறவை (திரைப்படம்) (2012)
 காடு (2014)
 வீரம் (2014)
 இடம் பொருள் ஏவல் (2014)
 சிவப்பு (2015)
 தர்மதுரை (2016)
 மாவீரன் கிட்டு (திரைப்படம்) (2016)
 நெஞ்சில் துணிவிருந்தால் (2017 திரைப்படம்) (2017)
 ஆண் தேவதை (2018)
 மேற்குத் தொடர்ச்சி மலை (திரைப்படம்) (2018)
 கண்ணே கலைமானே (2019)
 நெடுநல்வாடை (திரைப்படம்) (2019)
 100% காதல் (2019)
 கசடதபற (2019)

நடிகராக 

 மாவீரன் கிட்டு (2016)

குறிப்புகள்

வெளி இணைப்புகள் 

 

1968 பிறப்புகள்
தமிழ்த் திரைப்படத் தொகுப்பாளர்கள்
வாழும் நபர்கள்
இசிமூத்

இசிமூத் (Isimud) பண்டைய மெசொப்பொத்தேமியாவின்  சுமேரியர்களின் சிறு தெய்வம் ஆவார். இச்சிறு தெய்வம் என்கி எனும் பெருந்தெய்வத்தின் ஆலோசகர் மற்றும் தூதுவர் ஆவார். இசிமூத் சிறு தெய்வம்  எதிர்எதிர் திசையில் இரண்டு முகங்கள் கொண்டுள்ளது.

சுமேரியத் தொன்மவியலின் படி, இஷ்தர் மற்றும் என்கி எனும் பெரும் தெய்வங்கள் எரிது நகரத்தின் கோயிலுக்கு வருகை தரும் போது, இசிமூத் அவர்களை வரவேற்றார். கடவுள் என்லில், என்கி கடவுளுக்கு வழங்கிய  சுமேரிய மெஸ் எனும் தர்மசாத்திர நூல் காணாமல் போனது குறித்து கடவுள்  என்கிக்கு இசிமூத் தகவல் கொடுத்தார். சுமேரியத் தொன்மவியலில் தூதுவராக செய்படும் இசிமூத், இஷ்தர் கடவுளிடம் மெஸ் சட்ட நூல்களை கடவுள் என்கியிடம் திருப்பித் தரும்படியும், இல்லை எனில் கடுமையான விளைவுகள் எதிர்கொள்ள வேண்டும் என அறிவுறுத்துகிறார்.

இதனையும் காண்க
 சுமேரிய கடவுள்கள்

மேற்கோள்கள்

உசாத்துணை
 
 
 
 

நடுவண் கிழக்குத் தெய்வங்கள்
சிலிம்

சிலிம் (மலாய்; ஆங்கிலம்: Slim) என்பது மலேசியா, பேராக் மாநிலத்தில், முவாலிம் மாவட்டத்தில் அமைந்து உள்ள ஒரு துணை மாவட்டம். முன்பு பத்தாங் பாடாங் மாவட்டத்தின் ஒரு பகுதியாக இருந்தது. 2016-ஆம் ஆண்டு புதிதாகத் தோற்றுவிக்கப்பட்ட முவாலிம் மாவட்டத்தில் ஒரு பகுதியாக இணைக்கப் பட்டது. 

சிலிம் என்பதற்குச் செலிம் (Selim); சிலிம் கிராமம் (Slim Village); கம்போங் சிலிம் (Kampong Slim); சிலின் (Slin) எனும் வேறு பெயர்களும் உள்ளன. 

சிலிம் கிராமம் ஈப்போ மாநகரத்தில் இருந்து 95 கி.மீ.; கோலாலம்பூர் மாநகரத்தில் இருந்து 108 கி.மீ.; தொலைவில் அமைந்து உள்ளது. சிலிம் கிராமத்திற்கு மிக அருகாமையில் உள்ள பெரிய நகரம் தஞ்சோங் மாலிம் ஆகும்.

வரலாறு

மலாயாவில் காலனித்துவப் பிரித்தானிய ஆட்சியின் போது பிரித்தானிய முதலாளிமார்கள் ரப்பர் தோட்டங்களைத் தோற்றுவித்தார்கள். அந்தத் தோட்டங்களில் வேலை செய்வதற்காகத் தென்னிந்தியாவில் இருந்து ஆயிரக் கணக்கான தமிழர்கள் தோட்டத் தொழிலாளர்களாக அழைத்து வரப்பட்டார்கள் . 

1890 - 1900- ஆம் ஆண்டுகளில் சிலிம்; சிலிம் ரீவர்; துரோலாக்; பேராங் போன்ற இடங்களில் பல ரப்பர்த் தோட்டங்கள் உருவாக்கப்பட்டன. சிலிம் ரீவர் தோட்டம்; சிலிம் தோட்டம்; லீமா பெலாஸ் தோட்டம்; உலு சிலிம் தோட்டம்; சுங்கை பீல் தோட்டம் என பல ரப்பர்த் தோட்டங்கள். 

காடுகளை வெட்டுதல்; ரப்பர் மரங்களை நடவு செய்தல்; ரப்பர் பால் சேகரித்தல் போன்ற வேலைகளுக்காகத் தமிழர்கள் கொண்டு வரப் பட்டார்கள். இவர்களின் அயராத உழைப்பினால் மலாயாவின் காலனித்துவப் பிரித்தானிய ஆட்சியும் செழிப்புற்றது.

சிலிம் ரிவர் ஒரு குட்டி மெட்ராஸ்

1900-ஆம் ஆண்டுகளில் சிலிம் ரீவர், பேராங், பீடோர் போன்ற நகரங்கள் வளர்ச்சிப் பெற்றதற்கு அந்த நகரங்களின் சுற்று வட்டாரத்தில் இருந்த ரப்பர்த் தோட்டங்களும் ஒரு காரணமாக அமைகின்றன. 1940-ஆம் ஆண்டுகளில் தஞ்சோங் மாலிம் நகரத்தைக் காட்டிலும் சிலிம் ரீவர் நகரில் தான் தமிழர்களின் நடமாட்டங்கள் அதிகமாக இருந்தன. குட்டி மெட்ராஸ் என்றும் சொல்லப் பட்டது. 

அந்தக் காலக் கட்டத்தில், சிலிம் ரீவர் நகரில் தமிழர்கள் மூலைக்கு மூலை ஒட்டுக் கடைகள்; வெற்றிலைப் பாக்குக் கடைகள்; பலசரக்குக் கடைகள் வைத்து இருந்தார்கள். தவிர தமிழர்களின் மளிகைக் கடைகள்; துணிமணிக் கடைகள்; சிற்றுண்டிச் சாலைகளும் இருந்தன. 

நாட்டின் மேம்பாட்டு வளர்ச்சித் திட்டங்களினால் சிலிம் பகுதியில் இருந்த பல ரப்பர் தோட்டங்கள் காணாமல் போய் விட்டன. அங்கு வாழ்ந்த தமிழர்களும் அவர்களின் வாரிசுகளும் கால வெள்ளத்தில் கரைந்து போய் விட்டார்கள்.

மேற்கோள்கள்

வெளி இணைப்புகள்

மலேசிய நகரங்கள்
பேராக்